钦定古今图书集成/方舆汇编/职方典/第1165卷 > 德安府城池考 府志
## 钦定古今图书集成/方舆汇编/职方典/第1165卷 > 德安府城池考 府志

本府。〈安陆县附郭。〉

德安府城　，明洪武二年，守御千户王兴修筑。十二年，千户汤聪辟广之。郧山，东、来二涧，夹流而尽于涢水。城据其间，三面水绕如玦，惟北城高阜，无濠池。城周一千一百八十六丈五尺，计六里三百十三步。东南高二丈四尺，西北减二尺，为门四，上建重楼。成化中，楼圮，千户赵威重修。又绕城为濠，深一丈三尺。东南阔十丈一尺，西北半之。城西南隅架濠，而衢旧有梁，西隅潦水为患，浸及坝堤。千户赵威甃石长七丈，阔三丈有奇，千户张能再增之。嗣后民居鳞集，土解水啮，复隍可虑。正德十四年，知府马龠复民侵地为桥，始获安澜。同知王瑞之辟内外马路。嘉靖二十六年，知府李逢皋扁其门东曰“通江” ，南曰拱汉，西曰道汉，北曰拱淮。三十一年，水溢，民居且为城患。知府徐贡元筑堤百里许，称“徐公堤” 焉。三十四年，知府陈甘雨筑北门月城。城周二十六丈，崇丈有六尺，雉堞四十，左右为门。四十五年，巡抚徐南金增垣如其高，势亦壮固。天启中，知府李行志再修城楼，改颜其额。东曰“三台具瞻” ，南曰“凤凰《呈祥》” ，西曰《君子垂芳》，北曰“石柱擎天。” 崇祯中，巡道赵振业各城加崇三尺，并二堞为一，又增建敌楼。盖登陴远望之助也。

皇清康熙元年，东西城楼俱委风雨，知府高翱更新。

之。二年，水潦，南北城颓，北楼亦圮。知府高翱修葺，崇墉如旧。四年，南楼亦圮，安陆县令高联捷鸠工更新。二十一年，知府傅鹤祥见西楼颓朽，创新之，题曰“太白楼。” 数月间，居民弗戒，火焰楼灾。二十二年，西北城圮于水，知府傅鹤祥甃石为脚，置闸以司蓄泄。自是城安磐石，水不为患。二十四年，知府傅鹤祥复捐资重建西楼，巍峨丹垩，视昔有加，屹然有金汤之固。是年东城亦圮，知县刘世英捐修。

外州县

云梦县城　旧无城，明成化七年，知县锺弼筑土为垣，长五里，高一丈五尺。正德八年，知县孙复置北门楼。嘉靖二十四年，知县郭贵德置东、西、南三楼：东曰“朝阳” ，南曰“迎薰” ，西曰“观成” ，北曰“拱极。” 后知县王廷佐继修，加高覆篑为垣。万历二年，知县陆勋奉檄修砖城，周五百七十丈有奇，高二丈二尺，雉堞九百九十有七。承平日久，邑濠尽淤，居民筑室于上，据为己业。崇祯七年，知县蔡宗虞搜括原址，凿濬如旧。九年，寇围七昼夜，恃以无恐。

皇清顺治七年，知县吴宗孟重修四门，置小亭其上。

《补修四城》，整砌砻密。

应城县城　旧无城，明成化中，知县汪清筑土为垣，周五里有奇，广七百四十丈，袤四百五十丈。濠环之，为门六，曰“怀仁、辅义、立礼、小南、秉智” 、“小北。” 池二：一自东而西入西河，一自古城港迄怀仁而东入渔子港。正德五年，知县王亨拓垣东出二十八丈，西滨河缩入五十丈，南出三丈，北出四十五丈，周千二百九十丈。嘉靖十三年，知县李调元改题六门，城基仍旧。二十一年，知县卢湘甃门建楼。三十六年，知县吴哲始甃以砖，周八百七十一丈，崇二丈，址广三丈有奇，雉堞千有七百四十八更门扁曰“东会、崇兴、望京、临武、平政、文明。” 万历七年，知县李学诗增甃城五尺。九年，撤而新之，视旧加五尺。崇祯九年，贼首张献忠攻城，知县张绍登守御七日，力竭城陷，复为隍。次年五月，游击冯再荣奉檄修城，雉堞复完，再建城楼。又次年，知县李同春草创官舍，渐次修葺。

皇清二十三年，知县王化洽以城陴崩卸，不便巡行。

筑，宽丈馀，下脚倍之。二十四年，巡道祖泽深、知府傅鹤祥、协镇尤三省、知县齐国政见楼堞颓废过多，南门闭塞，各捐赀俸修建完整，洞开南门，以启“阜财崇文” 之治。更添设窝铺，鸣金传筹，巡逻络绎，一方保障，俨如细柳营中矣。

孝感县城　旧无城。明正德七年，流贼起，知县王贤筑土为垣，周千二百丈，崇二丈，广一丈五尺。九年，知县翁素继之，为门四，各建楼。嘉靖十九年，水涨城圮，知县汪克思以城西有湖，筑堤障之。二十一年，知县邬志皋新辟小东门。三十年，盗起，知县龙兴重筑土为垣，周五里。三十九年，复圮于水。隆庆六年，知县刘琨重建城楼，甃以石。万历元年，知县易元始奉檄修砖城。二年工始竣。明季邑溃垣圮。

皇清顺治十六年，知县张擢士鸠工庀材，三月城尽。

甃，为门六：大东曰“朝阳” ，小东曰“复旦” ，南曰“时薰” ，西曰“迎祥” ，北曰“拱宸。” 惟文昌门在学宫前，旧无楼，形家言不宜楼也。

随州城　，“旧土城。明洪武元年，守御镇抚李富等始城之。以南畔湫下徙而北者半，悉甃之。周六百二十五丈，计三里一百七十步，高二丈五尺。南西北三门各建楼。南楼右增钟楼，为敌舍二十三，为女墙九百五十。弘治十三年，知州李克嗣设《关外》门四，各建楼。沿关筑堤，周四里，濠绕城周七百丈五尺，深一丈。” 正德中，百户张瑄、朱元、判官孙益开凿西北复为堤五十七丈，西建桥。嘉靖二十五年，佥事郑汝舟辟南北二门，复侵地为桥，甃以石。知州朱天秩更辟三濠，始就故道。嘉靖三十七年，知州孙锐加砌以石。郭外又作砖城，高丈馀，周十里，楼六座，以防水备盗。

应山县城　旧无城，惟有四关门、东北二门。明正德九年，知县谭一凤增修。嘉靖九年，知县王尚用筑土为垣，采石陶砖讫继知县王朝璲成之，既而尽圮。

皇清顺治初，知县蒋永修克集厥成，乃复其旧。南北

三里，东西二里，周六百九十九丈，崇二丈，址广二丈二分，雉堞千有六十八。为门四：东曰“环秀” ，南曰“聚奎” ，西曰“宝成” ，北曰“拱宸。” 门各建楼。绕城为濠，半临汶水。由西迳而东，汇为深渊。西引二桥以通行旅，东建桥闸以司蓄泄。